2010. aastal pakutud tooted ja teenused (sulgudes 2009. aasta andmed)

2010. aasta tööprogrammi rakendamise tähtsamad elemendid Poliitikaanalüüs ja aruandlus Neljandas poliitikaaruandes „A bridge to the future” käsitleti Kopenhaageni protsessi aastatel 2002–2010 saavutatud edusamme ning seda arutati detsembris toimunud ministrite konverentsil. Aruanne toetas ka ettevalmistusi Brugge kommünikeeks, mis määratleb Euroopa koostöö prioriteedid ja eesmärgid kutseõppe ja -koolituse valdkonnas aastani 2020. Euroopa kutseõppe teatmematerjalide ja erialateabe võrgu (ReferNet) riiklikud poliitikaaruanded käsitlesid edusamme riiklikul tasandil ning neid kasutati Cedefopi poliitikaaruannete koostamisel. Mitmel seminaril arutati uuringuid kulude jaotamise mehhanismidest kutseõppe ja -koolituse rahastamiseks, valmistudes seeläbi kõige mõjusamate ja tõhusamate mehhanismide võrdlevaks analüüsiks. Kutseõppe ja -koolituse ning elukestva õppe Euroopa vahendite ja põhimõtete arendamise toetamine — Keskus jätkas Euroopa kvalifikatsiooniraamistiku nõuanderühma koordineerimist koos Euroopa Komisjoniga ning toetas ja kontrollis raamistiku rakendamist; keskus analüüsis riiklikku olukorda ja esitas selle kohta aruandeid ning avaldas aruande „The development of national qualifications frameworks in Europe”. Keskus osales arvukatel poliitikaga seotud üritustel ja korraldas mitmeid seminare (seminaridega seotud materjalid on saadaval Cedefopi kodulehel). — Keskus toetas Euroopa kutseõppe ja -koolituse ainepunktide süsteemi (ECVET) arendamist ning koostas taustadokumendi eesistujariik Hispaania korraldatud konverentsi jaoks. Avaldati esimene ECVETi järelevalvearuanne „The development of ECVET in Europe” ja uuring „Linking credit systems and qualifications frameworks”. — EQAVETi toetamine. Avaldati kaks uuringut kvaliteedi tagamisest mitmes sektoris. — Europassi lehekülje edasise arendamise toetamine. Keskuse hallatava veebilehe külastajate ja kasutajate arv aina kasvab. 2010. aasta detsembriks oli koostatud veebis 10,9 miljonit Euroopa CVd (alates Europassi käivitamisest 2005. aastal), mis ületas kaugelt algse eesmärgi (3 miljonit). 2010. aastal koostati veebilehel 3,7 miljonit CVd ja lehte külastati enam kui 10 miljonit korda. — Õppeaastal 2009/2010 koordineeriti 230 (246) õppereisi, mis hõlmas 2 358(2 432) spetsialisti. Mõju-uuringutes tuuakse välja suur rahulolumäär (97 %) ja hea kvaliteet. Õppeaastal 2010/2011 korraldatakse 2011. aasta juuni lõpuni 244 õppereisi 2 732 osalejale. Oskuste ja pädevuste analüüs — Cedefopi koostatud vajaminevate oskuste analüüsi kasutati seoses uue suurprojektiga „Europe 2020 – uute töökohtade jaoks uued oskused”. Komisjoni eksperdirühmad kasutasid analüüsi selleteemalise aruande koostamisel. — Avaldati kutseoskuste ajakohastatud prognoos kuni aastani 2020 ning seda esitleti mitmel kõrgetasemelisel üritusel, sh komisjoni ja eesistujariik Hispaania korraldatud konverentsidel. — Lepiti kokku Euroopa tööandjatele suunatud vajaminevaid oskusi käsitleva uuringu lähenemise, metoodika ja küsimustiku osas. — Koostöös Rahvusvahelise Tööorganisatsiooniga avaldas keskus aruande „Skills for green jobs” ning mitmel konverentsil (sh eesistujariik Belgia korraldatud konverentsil) arutati töökohtade keskkonnahoidlikumaks muutmise teemasid. — Mitmed uuringud käsitlesid kutseoskuste mittevastavust vajadustele: „The skill matching challenge”, „Working and ageing” ja „The right skills for silver workers”. Kvalifikatsioonid elukestvaks õppeks — Avaldati uuringud „Changing qualifications – A review of qualifications policies and practices”, „Learning outcomes in VET curricula”. ESCO-algatuse taustadokumente (Euroopa oskuste, pädevuste, elukutsete ja kvalifikatsioonide alane terminoloogia) arutati mitmel seminaril ja ELi konverentsidel, saades seeläbi sisendeid ja tõendusmaterjali poliitikavalikute arutamiseks. — Toetus ELPGNile (Euroopa elukestva nõustamise poliitikate arendamise võrgustik). Eesistujariik Hispaania kutseõppe ja -koolituse alaseks konverentsiks koostati järgmised dokumendid: „Lifelong guidance for better learning and working in Europe” ja „Guiding at-risk youth through learning to work”. Uuring „Socially responsible restructuring”, seminar „Supporting longer working lives – Guidance and counselling for ageing workers” ja rühmaõppe üritused ettevõtluse toetamiseks hariduse ja suunamise kaudu andsid sisendeid ja tõendusmaterjali edasise arengu jaoks. — Avaldati dokument „Professional development opportunities for in-company trainers”. Komisjoniga tehti ettevalmistusi uue kutseõppe ja -koolituse pakkujate olukorda käsitleva temaatilise töörühma loomiseks. — Osaleti täiskasvanuhariduse töörühmas ja komisjoni täiskasvanuhariduse alase tegevuskava koostamisel. Valmis aruanne „Learning while working – success stories of workplace learning in Europe”. — Koostati strateegiadokument valideerimissuuniste rakendamise kohta. Ajakohastati (koos komisjoniga) ja hallati veebilehte European inventory on validation (liikmesriikidevahelise tõendamise, vastastikuse õppimise ja kogemuste vahetamise Euroopa andmekogu). Esitati materjale komisjoni peagi avaldatava soovituse jaoks mitteametliku ja vabahariduse tõendamise kohta. Kutseõppe ja -koolituse alased uuringud — Euroopa kutseõppe ja -koolituse alaste uuringute teemalistel konverentsidel esitati esialgsed tõendid kutseõppe- ja koolituse majanduslikust ja sotsiaalsest kasust. — Hinnati uuringut „Employer provided training in Europe” ja avaldati selle tulemused. Samal ajal jätkas keskus tööd Euroopa statistika ja näitajate väljatöötamisel. Teavitamine ja levitamine: Uuel veebilehel ja suunatud väljaannetel, nagu näiteks pressiteated, oli positiivne mõju. Regulaarselt avaldatavad pressiteated lisasid nähtavust meedias. Elektrooniline avaldamisviis vähendab viivitusi ning see on hästi vastu võetud. Peamisi sihtrühmi, näiteks Euroopa Parlamendi liikmeid, toetatakse otse, abistades neid algatuste koostamisel ja korraldades ühiseid seminare. Peamistest näitajatest tuleb ilmsiks keskuse tegevuse suur mõju: keskuse töö on ära mainitud 88 ELi poliitikadokumendis ja 21 mandaadis nähakse ette keskuse osalemine tulevases töös. Cedefop osales 31 ELi poliitikadokumendi koostamisel. Veebilehe kasutamine kasvas märkimisväärselt: külastuste arv suurenes 53 % võrreldes 2009. aastaga, külastajate arv eraldi võetult suurenes 70 %. Keskus osales 94 konverentsil ja korraldas 2010. aastal 107 koosolekut/üritust, millel osalejate rahulolu tase oli kõrge (3,7 punkti neljapunktisel skaalal). Avaldati 39 „uut” trükist ning lisaks 54 tõlget; keskuse tööd kajastati meedias 579 korda. Lisateavet ja tulemuslikkuse mõõtmise süsteemi näitajad leiate aastaaruandest 2010 (saadaval inglise, saksa ja prantsuse keeles) ja 2010. aasta tegevusaruandest (www.cedefop.europa.eu).